edisnord/MILQA-question-generation huggingface dataset:
qgen: title: Füsti fecske context: A füsti fecskék által előnyben részesített területek elsősorban a nyílt vidékek, alacsony növényzettel borítva, mint például a legelők, mezők, mezőgazdasági területek, főleg szántók, lehetőleg víz közelében. A fecskék kerülik az sűrűn erdősült területeket, az olyan helyeket, ahol meredek lejtők vannak és a sűrűn beépített helyeket. Az elérhető és fészkelésre alkalmas nyitott oldalú épületek, mint például a csűrök, istállók és egyéb építmények jelenléte, valamint a faágak, vagy a vízszinthez közeli, ágakhoz hasonló felületek, mint amilyenek a villanyvezetékek, ereszek jelenléte és mennyisége is döntő szempont e madarak fészkelőhelyeinek megválasztásánál.
A füsti fecskék az északi féltekén a tengerszint közelétől, általában egészen 2700 méteres magasságig, míg a Kaukázus vidékén és Észak-Amerikában a 3000 méteres tengerszint feletti magasságig fészkelnek. A fecskék sivatagokban és a kontinensek hidegebb, északi részein nem telepedtek meg. Élőhelyének jelentős részén kerüli a városokat és Európában a városokban a molnárfecske veszi át helyét. Ugyanakkor Honsú szigetén, Japánban a füsti fecske inkább városi madár, mint például a vörhenyes fecske (Cecropis daurica).

Kérdések:
Milyen területek kedveznek a füsti fecskéknek?
Milyen területeket kerülnek a füsti fecskék?
Milyen épületeken szeretnek a fecskék fészkelni?
Európában milyen tengerszint feletti magasságig fészkelnek a füsti fecskék?
Hol fészkelnek a füsti fecskék 2700 méteres tengerszint feletti magasság fölött?
Melyik fecskefaj él a városokban Európában?
Hol városi madár a füsti fecske?
Fészkel a füsti fecske a sivatagban?
Miért nem kedvelik a füsti fecskék a meredeken lejtős területeket?
Miért van szüksége a füszi fecskéknek sok vízszintes, ágszerű felületre?
Miért városiasodott a füsti fecske Japánban?
qgen: title: Füsti fecske context: Telente a fecskék a fél világot bejárják vándorútjuk során, ám a sűrű erdőségeket és a sivatagokat ilyenkor is kerülik. A szavannákon és a többi nyílt területen, például a farmokon, tanyákon gyakran előfordul, ám Venezuelában, Dél-Afrikában és Trinidad és Tobago szigetein kedvelik a cukornádültetvények felégetett területeit is. Megfelelő alvóhelyek hiányában alvóhelyként használja a légvezetékeket, ám itt jobban ki van téve a ragadozó madarak támadásainak. Az egyes példányok törekednek arra, hogy ugyanazokon a telelőhelyeiken töltsék a hideg évszakot, ahol már korábban teleltek. Alvóhelynek nádasokat is használhatnak, ahol nagyobb távolságokból is összegyűlhetnek. Ezen alvóhelyeken igen nagy létszámban is összegyűlhetnek, például Nigériában megfigyeltek másfél millió egyedet számláló csapatot is. Úgy tartják, hogy a közös alvóhelyeken való nagy számú összegyűlésük a ragadozók elleni védekezést szolgálja és az alvóhelyekre való megérkezés az afrikai kabasólymok nagy számú megjelenésével van szinkronban. Feljegyeztek olyan füsti fecskéket, amelyek telelési területeik mérsékeltebb vidékein költöttek, például Thaiföld hegyvidéki részein és Argentína középső vidékein.

Kérdések:
Megpihennek a füsti fecskék a vándorlásuk során sűrű erdőkben vagy sivatagokban?
Hol alszanak a fecskék akkor, ha nem találnak megfelelő helyet?
Miért nem jó, ha a fecskék a légvezetékeken alszanak?
Visszajárnak a fecskék ugyanarra a telelőterületre?
Hány egyedből álló, óriási fecskecsapatot láttak Nigériában?
Miért szeretnek a füsti fecskék nagy csapatban aludni a telelőhelyeken?
Hol jegyezték fel, hogy egy füsti fecske a telelőterületen költött?
Afrikában milyen ragadozók fenyegetik a füsti fecskéket?
Miért égetik fel a cukornádat Venezuelában?
Hogy találnak vissza a füsti fecskék a telelőterületekre?
Mekkora egy afrikai kabasólyom?
qgen: title: Füsti fecske context: A délről megérkezett füsti fecskék számára májusban érkezik el a költési időszak kezdete. Az amúgy társas madarak ekkor párokat alkotnak, és közösen fészket kezdenek építeni. A csésze alakú fészket szinte kizárólag emberi környezetben, épületek (istállók, pajták) fedett részeiben cseppenként és szálanként tapasztják össze a pocsolyák sarából és különféle növényi részekből. Sokszor előző évi fészkeket foglalnak el újra és bővítenek ki. A füsti fecske nem kimondottan telepes fészkelő, ám gyakran előfordul, hogy meglehetős közelségben épül fel több költőhely.
A füsti fecske évente többnyire két – bőséges időben három – fészekaljat nevel fel, bár elterjedése északi részén általában csak egyet. Egy alkalommal 4-6 fehér alapon kékes-barnás pettyekkel tarkított tojást rak, amelyek 14-16 nap múlva kelnek ki. A fiókák kezdetben csupaszok és vakok, mintegy 18-23 napon belül válnak röpképessé. Csillapíthatatlan étvágyukat addig mindkét szülő igyekszik kielégíteni. Ilyenkor egy nagyobb fészekaljhoz akár naponta 400 alkalommal hoznak a torkukban eledelt.
Időnként a molnárfecskével kereszteződik.

Kérdések:
Magyarországon mikor kezdenek költeni a füsti fecskék?
Hány fecske épít egy fészket?
Milyen alakú a füsti fecske fészke?
Hol építenek fészket a füsti fecskék?
Miből tapasztják fészküket a füsti fecskék?
Felhasználják a füsti fecskék az előző évi fészkeket?
Tipikusan hány fészekaljat nevel fel egy nyáron a füsti fecske?
Hol nevel csak egyetlen fészekaljat a füsti fecske évente?
Hány tojást rak a füsti fecske?
Mennyi ideig kotlik a füsti fecske?
Kikelés után mennyi idővel lesznek röpképesek a füsti fecskék?
Milyen fajjal tud kereszteződni a füsti fecske?
Mekkora egy füsti fecske fészke?
Mivel etetik a füsti fecskék a fiókákat?
Hogy néznek ki a füsti fecske és a molnárfecske hibridjei?
Milyen talajból építhető a legjobb fecskefészek?
qgen: title: Füsti fecske context: A hosszabb farktollakkal rendelkező hímeknek nagyobb fehér színű foltok vannak a farkukon és, bár a tollakat pusztító atkák javarészt a fehér tollakat fogyasztják előszeretettel, ugyanakkor a nagyobb fehér foltok ismételten az állat szaporodási képességének minőségét mutatják. Megfigyelhető, hogy a nagyobb fehér foltokkal rendelkező egyedek sikeresebben és többször párosodnak, amely miatt több utódjuk születik minden egyes költési időszakban.
A fészek védelmezésében mindkét nem részt vesz, bár a hímek viselkedése ilyenkor jóval agresszívebb és jobban védelmezik területüket. Bár a párok egy életre együtt maradnak, ugyanakkor nem ritka az sem, hogy nem csak egymással párosodnak, amely miatt a genetikai sokféleség fennmaradása biztosított e madárfaj számára, szemben a kizárólag monogám életet élő madárfajokkal. A hímek vigyáznak arra, hogy nehogy felszarvazzák őket. Amennyiben azonban a felszarvazás mégis megtörténik és a hímek rajtakapják párjukat közösülés közben, akkor megtévesztő vészjeleket kezdenek el hangoztatni, hogy megzavarják a párzást és párjukat ilyen módon próbálják meg elválasztani az ott talált hímtől.

Kérdések:
Melyik füsti fecskéknek vannak nagyobb fehér foltok a farkán?
Melyik színű farktollakat szeretik legjobban az atkák?
Mit jelez, ha egy füsti fecskének nagy a fehér folt a farkán?
A fecskepár melyik tagja védelmezi a fészket?
A fecskepár melyik tagja agresszívabb a fiókanevelés idején?
Egy életre együttmaradnak a fecskepárok?
Párosodnak más fecskékkel a füsti fecskék a párjukon kívül?
Mit tesz egy hím fecske, ha a párját rajtakapja, hogy megcsalja?
Miért pont a fehér faroktoll jelzi a füsti fecskék jó párosodási képességeit?
qgen: title: Füsti fecske context: A füsti fecskék fészkeiket csűrökben, ereszek alatt, istállókban, hidak alján építik. A csésze alakú fészek helyét úgy választják ki, hogy a fészek hátsó falát lehetőleg függőleges felületek adják, amelyeknek a félgömb, vagy gömbcikk formájú fészek szerkezete nekitámaszkodik. A fészek építésében mindkét nem részt vesz, bár a nőstények némileg többet foglalkoznak az építéssel a hímeknél. A fecskék sarat vesznek a csőrükbe, amely nem ritkán fűszálakat is tartalmaz, melyet kis golyókká formálnak és nyálukkal előbb a falhoz, vagy fához tapasztják e golyókat, majd az építés előrehaladtával fokozatosan egymáshoz tapasztják a sárgolyókat. A fészket belülről puha anyagokkal borítják, például tollakkal, fűszálakkal, algákkal bélelik ki. Ahol lehetőségük nyílik rá, ott szívesen fészkelnek kolóniában. Ugyanakkor a fészek körüli területet hevesen védelmezik és így tartják távol az Európában például 4-8 négyzetméternyi területüktől fajtársaikat. A madárkolóniák létszáma Észak-Amerikában nagyobb.

Kérdések:
Hol építik meg a fészküket a füsti fecskék?
Milyen irányú a fecskefészek hátsú fala?
Milyen alakú a fecske fészke?
A füsti fecskéknél a pár mindkét tagja építi a fészket?
A füsti fecskéknél a pár melyik tagja foglalkozik többet a fészeképítéssel?
Miből építi a füsti fecske a fészkét?
Mivel ragasztjáka  fecskék a falhoz a sárgolyókat?
Szoktak a fecskék kolóniában fészkelni?
Mekkora távolságról hordják a sarat a fészeképítéshez a fecskék?
Mekkora sárgolyókból áll a füsti fecskék fészke?
A füsti fecskéknél a pár melyik tagja tervezi meg a fészket?
Hogyan választja ki a füsti fecske, hogy pontosan hová helyezze el a fészkét?
Mivel bélelik ki a fecskék a fészküket?
Kiktől védelmezik elsősorban a fészküket a füsti fecskék?
qgen: title: Füsti fecske context: Észak-Amerikában a füsti fecskék gyakran kölcsönös kapcsolatot alakítanak ki a halászsasokkal (Pandion haliaetus). A fecskék fészkeiket egy-egy halászsas fészke alá építik, amelynek köszönhetően védelmet kapnak a többi ragadozó madártól, jól lehet a halászsasok leginkább halakkal táplálkoznak. A halászsasok figyelmét a fecskék ragadozó madarak megjelenésekor adott hangjelzései riasztják.
Mielőtt az ember alkotta fészkelőhelyek általánosan elterjedtté váltak volna, azelőtt a füsti fecskék sziklafalakon, barlangokban fészkeltek, de napjainkban ez már ritkán fordul elő. A tojó kettő-hét, ám átlagosan öt tojást tojik, melyek fehér alapon vöröses pettyekkel díszítettek. A tojások hússzor tizennégy milliméteresek és 1,9 gramm súlyúak, melyből mintegy 5 százalékot a tojás héja teszi ki. A keltetés időszaka 14-19 napot vesz igénybe, melyet további 18-23 nap követ, amíg a fiókák tollazata kifejlődik. A megtollasodott fiókák további egy hétig szüleikkel maradnak, akik etetik őket, mielőtt kirepülnének a fészekből. Időnként előfordul, hogy a legelső fészekaljban felcseperedett ifjak részt vesznek a második fészekalj fiókáinak táplálásában.

Kérdések:
Milyen madárfajjal társulnak a füsti fecskék Észak-Amerikában?
Mi az amerikai halászsas latin neve?
Hová építik a halászsassal kooperáló füsti fecskék a fészküket?
Miért építik egyes füsti fecskék fészküket a halászasas fészke alá?
Mit esznek a halászsasok?
Miért jó a halászsasnak, ha fecskék laknak a fészke alatt?
Hol fészkeltek a füsti fecskék az emberi települések kialakulása előtt?
Hány tojást tojik átlagosan egy füsti fecske?
Milyen színű a füsti fecske tojása?
Milyen nehéz egy füstifecske-tojás?
A megtollasodott füstifecske-fiókák még bent maradnak a fészekben?
Hány százaláka a füstifecske-tojás tömegének a héj?
Mekkora egy amerikai halászsas?
A füsti fecskénél a pár melyik tagja kotlik?
Mivel eteti a füsti fecske a frissen kikelt fiókákat?
Szokott a kakukk a füsti fecske fészkébe tojni?
Mihez tapasztják fészküket a füsti fecskék a halászsas fészke alatt?
qgen: title: Füsti fecske context: Európai kutatók különösen sokat foglalkoztak a fecskék evező- és farktollain látható apró toll-lyukakkal, melyeket tetvek rágásnyomainak tartanak. A rágottabb tollazatú fecskék tavasszal később érkeznek, rosszabb a röpképességük és kevesebbet énekelnek.
A tollazatukban lévő lyukakért legtöbbször a tetvek felelősek, ezek közül is két faj, a Machaerilaemus malleus és a Myrsidea rustica, bár más tanulmányok szerint a Brueelia nemzetségbe tartozó tetvek az okozói a tollazatukon lévő lyukaknak. Számos más tetűfélét is hordozhatnak a füsti fecskék, mint például a Brueelia domestica és a Philopterus microsomaticus. Texasban az általában sziklafecskéket megfertőző Oeciacus vicariusról ismert, hogy a füsti fecskéken is megtelepedik.
A ragadozó denevérfélék közül a nagy álvámpírról (Megaderma lyra) köztudott, hogy füsti fecskékre is vadászik. A fecskék közös alvóhelyeiken összegyűlő nagyobb csapatai számos sólyomfajt csábítanak vadászatra. Többek közt a vándorsólyom (Falco peregrinus) és az afrikai kabasólyom (Falco cuvierii) vadászik rájuk.

Kérdések:
Milyen állatok károsítják a füsti fecskék tollazatát?
A füsti fecskék melyik tollait károsítják a tetvek?
Hogyan viselkednek azok a fecskék, amelyeknek erősen károsították a tollát a tetvek?
Melyik denevérfaj vadászik füsti fecskékre?
Milyen madárfajok fogyasztanak füsti fecskéket?
Vannak a füsti fecskének természetes ellenségei?
Hogyan fog el egy ragadozó denevér egy fecskét?
Honnan kerülnek tetvek egy fecske tollára?
Milyen mértékű kárt okoznak a sólyomfélék a magyar fecskepopulációban?
qgen: title: Füsti fecske context: Ez az a madárfaj, amelynek leginkább sikerült hasznot húznia az erdővel borított területek ritkulásából, mivel az erdőterületek eltűnésével olyan nyílt élőhelyek jöttek létre, melyeket a füsti fecskék előnyben részesítenek. Egyedszámára számos helyi sajátosság jelent és jelentett veszélyt, például Izraelben az 1950-es években a DDT nevű rovarirtó szer káros hatásai miatt népessége fogyatkozni kezdett, a 19. században az Egyesült Államokban a házi verebekkel kellett versenyeznie a fészkelőhelyekért, melynek következtében csökkenni kezdett állománya. Európában és Ázsiában állományának csökkenése napjainkban is tartó folyamat, főleg az intenzív mezőgazdasági termelés következtében, amely csökkenti a rovarok számát, amelyek e madarak legfőbb táplálékforrása. Ugyanakkor Észak-Amerikában létszáma növekedésnek indult a 20. század során a fészkelőhelyek számának növekedése, a folyamatos területi terjeszkedés folytán, mely során Albertáig is elért élőhelyének határa.
Az egyre gyakoribbá váló kémiai rovarirtás következtében Magyarországon is lecsökkent a táplálékul szolgáló rovarok mennyisége.

Kérdések:
Miért volt előnyös a füsti fecskék számára az erdőterületek csökkenése?
Miért fogyatkozott meg a füsti fecskék egyedszáma Izraelben az 1950-es években?
Mi az a DDT?
Élnek Izraelben füsti fecskék?
Hogyan változik a füsti fecskék állománynagysága napjainkban Európában?
Hol csökken manapság a füsti fecskék létszáma?
Miért csökken a füsti fecskék állománya Európában és Ázsiában?
Hol nő a füsti fecskék állománya a világban?
Miért növekedett Amerikában a füsti fecske fészkelőhelyeinek száma?
Élnek Albertában füsti fecskék?
Milyen rovarok ellen vetették be a DDT-t Izraelben?
Mit jelent az "intenzív mezőgazdaság" szakkifejezés?
Miért tud terjeszkedni Észak-Amerikában a füsti fecske?
Az Egyesült Államok mely részén található Alberta?
Hol volt a füsti fecskék elterjedésének magterülete az Egyesült Államokban?
qgen: title: Füsti fecske context: Az éghajlatváltozás hatással lehet a füsti fecskék állományára, mivel a szárazságok idején súlyt veszítenek e madarak és a kevesebb táplálék miatt tollazatuk lassabban növekedik, valamint a Szahara kiterjedésének növekedése egyre komolyabb akadályt képez az Európából származó egyedek vándorlása során. A forró és száraz nyarak során kevesebb rovar fejlődik ki, amely csökkenti a fiókák megfelelő táplálásához szükséges élelem mennyiségét. Ugyanakkor az enyhébb tavaszi időjárás megnyújtja a költési időszakot, amely miatt több fiókát tudnak felnevelni.
A füsti fecske Magyarországon védett madár, természetvédelmi értéke 50 000 forint. SPEC értékelése 3-as, azaz az európai populációk kedvezőtlen helyzetben vannak, de a teljes állomány zöme nem Európában fordul elő. Elsősorban táplálékának vegyszeres pusztítása jelent veszélyt e fajra.

Kérdések:
Befolyásolhatja a klímaváltozás a füsti fecskék állománynagyságát?
Hogyan hat a szárazság a füsti fecskékre?
Hogyan hat az éghajlatváltozás a Szaharára?
Ha száraz és forró a nyár, hogyan hat ez a rovarok egyedszámára?
Mivel táplálják a füsti fecskék a fiókákat?
Hogyan hat az enyhe tavaszi idő a füsti fecskék költésére?
A füsti fecske védett hazánkban?
Mennyi a füsti fecske természetvédelmi értéke?
Mennyi bírság szabható ki egyetlen füsti fecske elpusztításáért?
Milyen SPEC-kategóriába tartozik a füsti fecske?
Milyen helyzetben van a füsti fecske európai állománya?
Mi veszélyezteti a füsti fecske állományát leginkább?
Mennyivel terjeszkedik a Szahara évente?
Miért nyúlik meg a füsti fecskék költési időszaka, ha enyhe a tavasz?
Mióta védett madár a füsti fecske Magyarországon?
Mi az a SPEC-értékelés?
Melyik földrészen él a füsti fecske állományának zöme?
qgen: title: Füvészkert (Budapest) context: A budapesti Füvészkert (avagy ELTE Füvészkert) Magyarország első botanikus kertje, mely 2006-tól az Eötvös Loránd Tudományegyetem különleges (a kari szervezetbe nem tartozó) oktatási egységeként Budapest VIII. kerületében, Józsefvárosban az Illés utca 25. alatt működik. Az 1771-ben Nagyszombatban az orvostudomány, illetve az orvostan-hallgatók képzésének segítésére alapított botanikus kert, több költözés után, 1847-től található jelenlegi helyén. Ismertségéhez jelentős mértékben hozzájárult, hogy Molnár Ferenc közismert regényében, A Pál utcai fiúkban a botanikus kert öreg pálmaháza nyújtott búvóhelyet Nemecsek Ernő és barátai számára. A 2008 óta hivatalos névként szolgáló „Füvészkert” elnevezés ennek a regénynek köszönhetően maradt meg, és terjedt el a köztudatban.

Kérdések:
Melyik volt Magyarország első botanikus kertje?
Mióta az ELTE különleges egysége a Füvészkert?
Mi a Füvészkert címe?
Mikor és hol alapították meg a Füvészkertet?
Milyen céllal alapították a Füvészkertet?
Mikor költözött a Füvészkert a jelenlegi helyére?
Melyik regényben játszik kulcsszerepet a Füvészkert?
Kinek a regényében szerepel Nemecsek Ernő?
Ki írta A Pál utcai fiúkat?
Mióta nevezik az ELTE bitanikus kertjét hivatalosan is Füvészkertnek?
A Füvészkert a Terézvárosban van?
Ki alapította meg Nagyszombatban a Füvészkert elődjét?
Kik elől bújt el Nemecsek Ernő a pálmaházban A Pál utcai fiúkban?
Mikor építették a Füvészkert pálmaházát?
Hány helyen működött korábban a mai budapesti Füvészkert?
Hogyan lehet átköltöztetni egy botanikus kertet egy másik városba?
Melyik irodalmi mű járult hozzá a Füvészkert elnevezés elterjesztéséhez?
qgen: title: Füvészkert (Budapest) context: A kert talán legfőbb nevezetessége az országban első és sokáig egyetlen Victoria-ház, de büszkeségei közé tartoznak a kert legöregebb fái, mint például a 150 évnél is idősebb páfrányfenyők, vagy az orchidea- és a több száz fajt bemutató kaktuszgyűjteménye, akárcsak az Ausztrál-ház és a többi érdekesség. A kertben összességében megtalálható mintegy nyolcezerfajta növényből a hazai flóra védett növényei 150 fajt számlálnak.
1960 óta országos jelentőségű természetvédelmi terület, 2005 szeptemberétől a Magyar Örökség díj tulajdonosa, 2006 májusában pedig mint Kulturális Örökség is védelem alá került. Alapterülete 3,1 hektár, az üvegházak területe meghaladja a 2000 m²-t. Látogatását megkönnyíti központi elhelyezkedése és az is, hogy tömegközlekedéssel jól megközelíthető.

Kérdések:
Mi a Füvészkert legfőbb nevezetessége?
Mik a Füvészkert legöregebb fái?
Hány kaktuszfaj van a Füvészkertben?
Van orchideagyűjtemény a Füvészkertben?
Hány növényfaj él a Füvészkertben?
Vannak ausztráliai növények a Füvészkertben?
Hány Magyarországon védett növényfajt lehet megnézni a Füvészkertben?
Mikor kapta meg az országos védettséget a Füvészkert?
Mekkora a Füvészkert alapterülete?
Mekkora területen állnak a Füvészkert üvegházai?
Jól megközelíthető a Füvészkert tömegközlekedéssel?
Milyen díjat kapott a Füvészkert 2005-ben?
Mi látható a Füvészkert Victoria-házában?
Mi a páfrányfenyő latin neve?
Hány üvegház van a Füvészkertben?
Milyen tömegközlekedési járművekkel lehet a Füvészkertet megközelíteni?
Milyen növényekkel büszkélkedik a Füvészkert Ausztrál-háza?
qgen: title: Füvészkert (Budapest) context: A kert eleinte a latin Hortus Botanicus nevet viselte, melyet az 1788-ban kiadott első magcsere-katalógusának címe (Index Horti Botanici Universitatis Hungaricae) is őriz, vagy Botanikus Kert-nek nevezték a latin név magyar megfelelőjeként. A „füvészkert” szó a botanikus kert nyelvújítás korából származó szinonimája, megmaradását és elterjedését Molnár Ferenc közismert A Pál utcai fiúk című regényének köszönheti.
1950 óta ELTE Botanikus Kert néven működött, majd 2008. június 30-án az ELTE Szenátusi határozata alapján a kert hivatalos elnevezése ismét az autentikus Füvészkert. Hivatalos angol nyelvű megfogalmazásokban viszont a Botanical Garden használatos.

Kérdések:
Mi volt a Füvészkert eredeti elnevezése?
Mikor alkották a füvészkert szót?
Mikor adták ki a Füvészkert első magcsere-katalógusát?
Mi volt a címe a Füvészkert első magcsere-katalógusának?
Hogy hívták a Füvészkertet hivatalosan 1950 és 2008 között?
Hány évig volt a Füvészkert hivatalos neve ELTE Botanikus Kert?
ki kezdeményezte az ELTE szenátusában, hogy a botanikus kert kapja meg hivatalosan is a Füvészkert nevet?
Milyen gyakran ad ki a Füvészkert magcsere-katalógust?
Hogy hívták a Füvészkertet hivatalosan 1950 előtt?
qgen: title: Fővárosi Állat- és Növénykert context: A Fővárosi Állat- és Növénykert (népszerű nevén az Állatkert) Magyarország legrégebbi és a legnagyobb gyűjteménnyel rendelkező állatkertje. Budapest XIV. kerületében, a Városligetben található az Állatkerti körút 6–12. szám alatt, területe, ami 1986 óta természetvédelmi terület, 18,4 hektár.
1866-os megnyitásától egészen az 1950-es évekig, az első vidéki állatkertek megalapításáig az ország egyetlen ilyen intézménye volt. Ma Magyarország egyik leglátogatottabb kulturális közintézménye: évente 1–1,1 millió látogatója van. A korszerű állatkertek többségéhez hasonlóan fő tevékenységi köre a természetvédelem, az oktatás, természetközeli szabadidős programok biztosítása, valamint a tudományos kutatás. Történetéből és ezzel összefüggő sajátosságaiból adódóan további célkitűzései közé tartozik a kulturális örökség védelme és gazdagítása is.
Története során több nevet is viselt: Pesti Állatkert (1866–1873); Budapesti Állatkert (1873–1907); Székesfővárosi Állatkert (1907–1912); Székesfővárosi Állat- és Növénykert / Budapest Székesfőváros Állat- és Növénykertje (1912–1948); Budapest Főváros Állat- és Növénykertje (1948–2001).

Kérdések:
Melyik kerületben van a budapesti Állatkert?
Mi a Fővárosi Állat- és Növénykert címe?
Mikor nyilvánították természetvédelmi területté a Fővárosi Állat- és Növénykert területét?
Mekkora a Fővárosi Állat- és Növénykert területe?
Mikor nyitották meg az Állatkertet?
Hány látogatója van évente az Állatkertnek?
Mi volt az Állatkert neve, amikor megalapították?
Mi volt az Állatkert neve 1910-ben?
Mióta hívják az Állatkertet Fővárosi Állat- és Növénykertnek?
Mikor alapították Magyarországon az első vidéki állatkerteket?
A Fővárosi Állat- és Növénykertet a 20. században alapították?
Jelenleg ki az Fővárosi Állat- és Növénykert igazgatója?
Miért nevezték át az Állatkertet olyan sokszor?
Mi Magyarország legrégebbi állatkertje?
Mikor bővítették ki utoljára a Fővárosi Állat- és Növénykert területét?
Mekkora volt a Fővárosi Állat- és Növénykert területe, amikor megalapították?
Ki alapította a budapesti Állatkertet?
Ki volt az uralkodó, amikor megalapították a budapesti Állatkertet?
qgen: title: Gerincvelő context: A gerincvelő (latinul medulla spinalis, görögül μύελος – müelosz) a gerincesek központi idegrendszerének része, amely a csigolyák alkotta gerinccsatornában helyezkedik el, és közvetlen folytatása az agynak. A gerincvelő az első és második ágyékcsigolya közötti szintig található, nem terjed ki a teljes gerinccsatornára. Férfiakban körülbelül 45 centiméter hosszú, míg nőkben kb. 43 cm. Fő feladatai a különböző érző ingerületek továbbítása a környezetből és a test belsejéből az agy felé (mint például tapintás, a hő érzékelése, a fájdalom érzékelése) és fordítva, az agy „parancsainak” továbbítása a periféria felé (ezek elsősorban motoros parancsok). Ezenkívül autonóm tevékenységekre is képes, mint például a reflexív.
Az agy és a gerincvelő együtt alkotják a központi idegrendszert. A csontos gerinc (csigolyaoszlop; columna vertebralis) magába foglalja és védi a gerinccsatornánál rövidebb gerincvelőt.

Kérdések:
Hogy hívják latinul a gerincvelőt?
A gerincteleneknek van gerince?
Hol található a gerincvelő?
Milyen hosszú egy férfi gerincvelője?
Mi a gerincvelő szerepe?
Mi az a columna vertebralis?
Mik a központi idegrendszer részei?
Milyen szenzoros ingerek szállításáért felelős a gerincvelő?
A férfiak vagy a nők gerincvelője rövidebb?
Mi az a reflexív?
Mik a perifériás idegrendszer részei?
Mi az ágyékcsigolyák latin neve?
Milyen részei vannak a gerincvelőnek?
Milyen hosszú egy csecsemő gerincvelője?
qgen: title: Gerincvelő context: Az emberi gerincvelő a központi idegrendszer (systema nervosum centrale) része, kisujjnyi vastagságú, funkcionálisan szelvényezett szerv, amely a koponya öreglyukától (foramen magnum) az első vagy második ágyékcsigolyáig húzódik, ahol elvékonyodva, kúpszerűen végződik (conus terminalis). A közepén egy szűk központi csatorna (canalis centralis) fut végig, amely agy-gerincvelői folyadékot (liquor cerebrospinalis) tartalmaz, és a negyedik agykamrával közlekedik. Alsó kúp alakú végéből (conus medullaris/terminalis) vékony szál (filum terminale) húzódik a gerinccsatornában (canalis vertebralis), amely azonban már nem tartalmaz idegsejteket (neuronokat), felül éles határ nélkül megy át a nyúltvelőbe (medulla oblongata).

Kérdések:
Mi az a systema nervosum centrale?
Az emberi gerincvelő milyen vastag?
Hogy van latinul az öreglyuk?
Mi a gerincvelő kúpszerű végének latin neve?
Mi az a canalis centralis?
A nyúltvelő az agy része?
Hogy hívják más néven az idegsejteket?
Mi az agy-gerincvelői folyadék latin neve?
Hol található a conus terminalis?
A gerincvelő mely komponensében nincsenek neuronok?
Hány agykamra létezik?
Mire való a filum terminale?
Miről kapta a nevét az öreglyuk?
qgen: title: Gerincvelő context: A nyaki és az ágyéki szakaszon megvastagodik (intumescentia cervicalis et lumbalis), mivel ezek a szakaszok idegzik be a felső és az alsó végtagokat is, emiatt több idegsejtet és rostot tartalmaznak. Elülső felszínén mély középhasadék (fissura mediana anterior), míg hátul csupán egy sekély árok (sulcus medianus posterior) található, melyek a gerincvelő közepén futnak végig két szimmetrikus félre osztva azt. Emellett mindkét oldalon elülső- és hátsó-oldalsó barázdák (sulcus ventrolateralis et dorsolateralis) futnak, innen indulnak, illetve ide érkeznek az elülső és hátsó gyökerek szálcsái (fila radicularia). Az elülső és hàtulsó gyökér a csigolyaközti lyukban (foramen intervertebrale) egyesül egy gerincvelői ideggé (nervus spinalis), majd innen kilépve hagyják el a gerinccsatornát, majd elágaznak egy elülső és egy hátulsó ágra. Ezek látják el mozgató (motoros) és érző beidegzéssel a test nagy részét. (Az Agyidegek által ellátott területek az adott szócikkben szerepelnek.)

Kérdések:
Miért vastagabbak a gerincvelő nyaki és ágyéki részei?
A gerincvelő melyik részén van a fissura mediana anterior?
A gerincvelő szimmetrikus?
Hogy hívják a gerincvelő hátulsó részén található árkot?
Mi az a foramen intervertebrate?
Mit jelent az, hogy motoros?
Hány csigolyaközi lyuk található az emberi gerincben?
qgen: title: Gyalog galopp context: A Gyalog galopp (eredeti cím: Monty Python and the Holy Grail) 1975-ben bemutatott egész estés brit filmvígjáték, amely Monty Python társulat alapján készült. Az alkotást a következő évben mutatták be, először az Amerikai Egyesült Államokban, majd az Egyesült Királyságban. Az öt hét alatt készített film az abszurd angol humor leghíresebb társulatának kultuszfilmje lett, forgatókönyve alapján 2005-ben musical készült Spamalot címmel, többször kiadták DVD-n, szövegkönyve megjelent nyomtatott formában, zenéje pedig CD-n.
A filmet alig 230 ezer fontból, a pénzhiányból adódó nehéz körülmények között forgatták. A film elkészítését a kor nagy zenekarai és lemezstúdiók anyagilag támogatták, mert a pénzt leírhatták az adójukból. Az alacsony költségvetés ellenére a Gyalog galopp nagyszerűen megidézte az emberek fejében élő középkort, és a költségkímélés miatt kitalált „ló nélküli lovaglás” a film egyik meghatározó motívuma lett. A lovagok végig így közlekednek a filmben, erre utal a magyar cím is.

Kérdések:
Mi a Gyalog galopp eredeti címe?
Mikor jött ki a Gyalog galopp?
A Gyalog galopp amerikai film?
Hány hét alatt készült el a Gyalog galopp?
Mikor jött létre a Spamalot musical?
Mi a Gyalog galoppból készült musical címe?
Mekkora volt a Gyalog galopp költségvetése?
Miért lovagolnak a Gyalog galopp lovagjai ló nélkül?
Kik támogatták anyagilag a Gyalog galopp létrejöttét?
Hol mutatták be először a Gyalog galoppot?
A Gyalog galoppnak van zenéje?
Melyik a leghíresebb angol humorista társulat?
Ki volt a Gyalog galopp leghíresebb anyagi támogatója?
Hány nyelvre fordították le a Gyalog galoppot?
Hol mutatták be a Spamalotot 2005-ben?
Kik voltak a Gyalog galopp színészei?
Ki írta a Gyalog galopp zenéjét?
Milyen filmeket készített még a Monty Python?
qgen: title: Gyalog galopp context: A társulat minden tagja több karaktert személyesített meg a filmben. Michael Palin játszotta a legtöbbet, 12-t, a legkevesebbet, négyet pedig Graham Chapman. A statiszták egyetemisták, illetve a forgatási helyszíneken feltűnő turisták voltak.
A történet alapja Artúr király és a Kerekasztal lovagjainak legendás vándorútja, amelynek célja, hogy megtalálják a Szent Grált. A Gyalog galoppban a felhőkből kitekintő Úr ad utasítást Artúrnak és lovagjainak a kehely felkutatására. A Gyalog galopp abszurd, vicces jelenetek során mutatja be Artúr és lovagjai hányattatását. A vizuális és szöveges poénok gyakran a teljesen különböző, össze nem illő dolgok ütköztetésére épülnek, mint például a középkorban elképzelhetetlen vitákra az osztályharcról vagy a különböző hőmérsékleti zónákról.„

Kérdések:
Hány karatert játszott a Gyalog galoppban Michael Palin?
Ki játszotta a legkevesebb karaktert a Gyalog galoppban?
Kik voltak a Gyalog galopp statisztái?
Mi Artúr király célja a Gyalog galoppban?
A középkorban gyakori beszédtéma volt az osztályharc?
Hány lovagja van Artúr királynak?
Hol forgatták a Gyalog galoppot?
Ki ad utasítást Artúr királynak és a lovagjainak, hogy keressék meg a Szent Grált?
Ki játszotta Artúr király karakterét a Gyalog galoppban?
qgen: title: Gyalog galopp context: A film két idősíkban játszódik, a középkorban és a jelenben. A két sík – a Szent Grál keresése, illetve egy történész gyilkosa után folyó nyomozás – az utolsó jelenetben ér össze. A filmben Terry Gilliamre jellemző egyedi, a Monty Python más munkáiból ismert animációs jelenetek is szerepelnek. Darl Larsen a Monty Python, Shakespeare and English Renaissance Drama (A Monty Python, Shakespeare és az angol reneszánsz dráma) című könyvben arról ír, hogy az idősíkok, az élő szereplős és animációs részek keverése, a „kibeszélés” a filmből, az azt jellemző sorozatos önreflexitás folyamatosan emlékeztetik a nézőt, hogy nem a valóságot, hanem annak egy megrendezett formáját látják, egy olyan valóságot, amelyet bármikor meg lehet szakítani.
A film magyar szinkronja és az eredeti angol verzió között számos eltérés van. A cselekmény ismertetésekor a szócikk a magyar szinkront veszi alapul, mert egyes tulajdon- és köznevek annak alapján rögzültek a magyar nyelvterületen.

Kérdések:
Melyik idősíkokban játszódik a Gyalog galopp?
Mi a Gyalog galopp két idősíkjának a cselekményszála?
Hol ér össze a Gyalog galopp két idősíkja?
Ki készítette a Gyalog galopp animációit?
Ki írta A Monty Python, Shakespeare és az angol reneszánsz dráma című könyvet?
Darry Larson szerint mi az élő szereplős és animációs részek keveredésének szerepe a Gyalog galoppban?
A Gyalog galopp magyar verziója hű az eredeti angol szöveghez?
Mikor jelent meg a Monty Python, Shakespeare and English Renaissance Drama című könyv?
Mi Darl Larsen foglalkozása?
Hogy hívják a Gyalog galoppban meggyilkolt történészt?
qgen: title: Gyalog galopp context: 932-ben Angliában Artúr király lovaglást utánozva gyalogol, és ehhez szolgája kókuszokat rázva adja a patkódobogás hangját. Egy várhoz érve a falon kinéző katonának elmondja célját: lovagokat keres, akik elmennének vele Camelotba. Hosszas és értelmetlen vita után Artúr továbbindul.
Artúr egy sáros, nyomorult faluban látja, ahogy az elhunytakat (és a leendő halottakat) gyűjtik össze egy kordén, majd továbbhaladva egy erdőben a Fekete Lovag elállja az útját. Összecsapnak, a király a lovag valamennyi végtagját levágja, majd torzóját, amely dühödten kiabál utána, otthagyja.
A következő faluban a király találkozik Bedevere-rel, aki meg akar menteni egy boszorkánysággal vádolt nőt, akiről azonban bebizonyosodik, hogy tényleg boszorkány. Artúr lovaggá üti Bedevere-t, és elhívja magával Camelotba. Ezután megnyílik a Filmek könyve, amely bemutatja a többi lovagot – Sir Lancelot, Sir Bors, Sir Robin és Sir Galahad –, aki csatlakozik a királyhoz. A társaság megérkezik Camelotba, de egy zenés-táncos betét hatására inkább továbbmennek.

Kérdések:
Melyik évben kezdődik a Gyalog galopp középkori cselekményszála?
Melyik országban kezdődik a Gyalog galopp cselekménye?
Hova szeretne Artúr király eljutni a Gyalog galoppban?
Mit csinál Artúr király a Fekete Lovaggal a Gyalog Galoppban?
Hol találkozik Artúr király a Fekete Lovaggal a Gyalog galoppban?
A Gyalog galoppban mit csinál épp Bedevere, amikor Artúr király találkozik vele?
Hogy hívják Artúr király lovagjait a Gyalog galoppban?
A Gyalog galoppban Artúr királyék miért hagyják el Camelotot?
Hol találkozunk először Sir Lancelottal a Gyalog galoppban?
A Gyalog galopp elején mi Artúr király célja?
A Gyalog galoppban hogy derül ki, hogy a nő, akit Bedevere meg akar menteni, valóban boszorkány?
Mikor született Artúr király?
Sir Bors a valóságban is létezett?
Milyen módon imitálják a lovaglás hangját a Gyalog galoppban?
Hol található Camelot?
Honnan szerzett Artúr király kókuszt a Gyalog galoppban?
A Gyalog galoppban miért megy Artúr király Camelotba?
qgen: title: Gyalog galopp context: Egy felhőből kitekintve Isten megszólítja a királyt, és megbízza, hogy keresse meg a Szent Grált. A lovagok a kelyhet keresve eljutnak egy várhoz, amely a franciák kezében van. Sir Bedevere ötletére, a trójai faló mintájára készítenek egy hatalmas fanyulat, amit a gyanútlan franciák be is tolnak a várba, de a lovagok kívül maradnak, mert elfelejtettek elbújni a nyúlban. Ezután a másik idősíkban egy jelenkori történész Artúr királyról beszél, de egy arra lovagló páncélos karddal megöli.
A lovagok elválnak egymástól, és külön-külön erednek a kehely nyomába. Először a gyáva Sir Robin története következik, aki az erdőben találkozik az óriási, állandóan önmagával vitatkozó Háromfejű Lovaggal. Sir Galahad Rossznyavalya várba jut, ahol gyönyörű nők fogadják, akik alig várják, hogy ágyba bújhassanak vele. A korábban szüzességet fogadó lovag már-már enged nekik, de berontanak társai, és akarata ellenére kituszkolják. Artúr király és Sir Bedevere egy varázsló után tudakolózik, aki látta a Szent Grált, és tudja, hol van a barlang, ahova a lovagoknak el kell jutniuk. A ködös erdőben találkoznak a Lovagokkal, Akik Azt Mondják, Ni! Artúréktól egy rekettyést kérnek, hogy továbbengedjék őket.

Kérdések:
Mit kell Artúr királynak megkeresnie a Gyalog galoppban?
A Gyalog galoppban kinek az ötlete a fanyúlkészítés?
Milyen feladatot ad Isten Artúr királynak a Gyalog galoppban?
A Gyalog galopp lovagjai miért nem jutnak be a francia várba a fanyúl segítségével?
A Gyalog galoppban ki öli meg a történészt?
Mivel ölik meg a történészt a Gyalog galoppban?
A Gyalog galoppban mit csinál épp a történész, amikor megölik?
A Gyalog galoppban ki találkozik a Háromfejű Lovaggal?
Ki jut a Rossznyavalya várba a Gyalog galoppban?
Mit fogadott Sir Galahad a Gyalog galoppban?
Mit kérnek a Lovagok, Akik Azt Mondják, Ni!?
Sir Galahad elveszíti a szüzeségét a Gyalog galoppban?
A Lovagok, Akik Azt Mondják, Ni! kapnak rekettyést Artúr királyéktól?
Ki játssza Sir Galahad-et a Gyalog galoppban?
Mi történik Sir Lancelottal a Gyalog galoppban?
Miért mondják az, hogy a Gyalog galopp Sir Robinja gyáva?
Hogy hívják a történész gyilkosát a Gyalog galoppban?
A Gyalog galoppban hol van a barlang, ahol meg lehet találni a Szent Grált?
qgen: title: Gyalog galopp context: Sir Lancelot története a Mocsár várban kezdődik. Az ottani uralkodó arra kényszeríti tutyimutyi fiát, hogy vegye el egy gazdag úr lányát. A herceg nyíllal segélykérő üzenetet lő ki, amelyet Sir Lancelot kap meg. A lovag lemészárolja a vidáman készülődő násznépet, hogy megmenthesse a levél küldőjét, akit nőnek vél.
Artúr és Sir Bedevere egy faluban beszerzi a rekettyést, és egy szózatot hallgatnak meg Rogertől, a rekettyéstől a gazdasági helyzetről. Artúr ezután elindul megkeresni a varázslót, aki tudhat a kehely hollétéről. Közben a másik idősíkon folyik a nyomozás a történész gyilkosa után.
Egy kietlen fennsíkon találkoznak Timmel, a varázslóval, aki elkíséri őket a Caerbannog-barlanghoz, amelyben egy feliratot találnak a kehely hollétéről. Az üreg bejáratát egy gyilkos nyúl őrzi, amelyet csak az Antiochiai Szent Kézigránáttal tudnak legyőzni. A barlangban megtalálják a feliratot, de az nem vezeti el őket a kehelyhez. Megtámadja őket Aaaaarrrrrrggghhh Legendás Fekete Szörnye, és csak az menti meg életüket, hogy közben az animáció rajzolója szívrohamban „meghal”.

Kérdések:
A Gyalog galoppban ki szónokol a gazdasági helyzetről?
A Gyalog galoppban ki jár a Mocsár várban?
Mit gondol Sir Lancelot, milyen nemű embertől kapott segélykérő levelet?
Hogy hívják a Gyalog galoppban a varázslót?
Melyik barlanghoz vezeti el Tim a lovagokat a Gyalog galoppban?
Mivel győzik le a Gyalog galoppban a vérnyulat?
A Gyalog galoppban mi őrzi a Caerbannog-barlang nyílását?
A Caerbannog-barlang felirata segít a Gyalog galopp lovagjainak a kehely megtalálásában?
Hogyan menekülnek meg a Gyalog galopp lovagjai Aaaaarrrrrrggghhh Legendás Fekete Szörnye elől?
A Gyalog galopp lovagjai milyen könyvben találják meg a Szent Kézigránát instrukcióit?
A Gyalog galopp lovagjai hol találják meg az Antiochiai Szent Kézigránátot?
Kit öl meg a Gyalog galoppban a gyilkos nyúl?
A Gyalog galoppban Artúr királyék miért szereznek rekettyést?
Hogy hívják a Gyalog galoppban a Mocsár vár uralkodóját?
Hol szerez Artúr király és Sir Bedevere rekettyést a Gyalog galoppban?
qgen: title: Gyalog galopp context: Artúrék a Halál hídjánál bukkannak elő. A hídon csak az mehet át, aki megfelel az ott őrködő öregember kérdéseire. Lancelot, Artúr és Bedevere átjut a túlpartra. Ekkor a két idősík összeér, Sir Lancelotot rendőrök motozzák. Artúr és Bedevere egy tó partjára ér, és beszáll egy sárkányfejes vitorlásba, amely Avalonba, egy szigeten álló várhoz viszi őket. A várat, ahol a Szent Grált remélik, a korábban megismert franciák uralják. Amikor a két lovag támadásra készül, a távolban sok száz angol vitéz tűnik fel, de mielőtt a roham elérné az erődítményt, megjelennek a rendőrök, és letartóztatják a főhősöket a történész meggyilkolása miatt.

Kérdések:
A Gyalog galoppban ki mehet át a Halál hídján?
A Gyalog galoppban melyik lovagoknak sikerül átjutni a Halál hídján?
A Gyalog galoppban hova viszi Artúrt és Bedeverét a sárkányfejes vitorlás?
A Gyalog galoppban kik uralják Avalon várát?
A Gyalog galoppban mi történik, amikor Artúr királyék készülnek megrohamozni Avalon várát?
Miért tartóztatják le Artúr királyékat a Gyalog galoppban?
Melyik országban van Avalon?
Melyik évben játszódik a Gyalog galopp letartóztatós szála?
Miért jelenik meg sok száz angol katona a távolban a Gyalog galopp végén?
qgen: title: Gyalog galopp context: 1974-re a Monty Python társulat öt év közös munka után gyakorlatilag a szétesés szélén volt. Túl voltak három tévésorozaton, egy turnén és az And Now For Something Completely Different amerikai bukásán. John Cleese úgy döntött, hogy nem vesz részt a Repülő Cirkusz negyedik évadában. Ebben a nem túl biztató környezetben született a Gyalog galopp.
A Gyalog galopp a társulat első olyan filmje, amelynek cselekménye többé-kevésbé lineárisan elmesélhető. Később forgattak még ilyen filmet, mint például a Brian életét, de addig csak egy filmet készítettek, az And Now For Something Completely Different (szabad fordításban: És most valami teljesen más!), de az a televíziós műsoruk első két évadának legjobb – különálló, egymáshoz nem kapcsolódó – szkeccseiből állt össze.
A film 932-ben, illetve néhány jelenet erejéig a jelenben játszódik. Az eredeti tervek szerint a jelenkor szerepeltetése sokkal hangsúlyosabb lett volna, Artúr egyaránt kereste volna a Szent Kelyhet a középkori és a modern Londonban. A film a Harrod's áruházban, a Szent Grál-pultnál fejeződött volna be, míg Sir Galahadből ügyvéd lett volna Surreyben.

Kérdések:
Mikor jött létre a Monty Python társulat?
Az And Now For Something Completely Different sikeres volt Amerikában?
A Monty Pythonból ki nem vett részt a Repülő Cirkusz negyedik évadában?
Melyik filmet forgatta a Monty Python a Gyalog galopp előtt?
Melyik évben játszódik a Gyalog galopp?
Ha a Gyalog galoppot az eredeti tervek szerint forgatták volna, mi lett volna Sir Galahad jelenkori foglalkozása?
Milyen szerepet játszott John Cleese a Brian életében?
Hol van Surrey?
Hogy hívták a Monty Python televíziós műsorát?
qgen: title: Gyalog galopp context: Gilliam és Jones viszont azt javasolta, maradjanak a középkorban, ugyanis mindkettőjükre nagy hatással voltak Pier Paolo Pasolini olasz rendezőnek a korban játszódó filmjei. Terry Gilliam egy interjúban elmondta: Pasolini némi mocsokkal valóságossá tette a látványt, annyira, hogy szinte szaga volt a filmjeinek. Felhívta a figyelmet, a lényeg az autentikus kinézeten, nem a pontosságon volt. Ebben az időben Terry Jones a Chaucher lovagjai – Egy középkori zsoldos portréja című könyvén dolgozott, és őt is magával ragadta a középkor.

Kérdések:
Miért szerette volna Gilliam és Jones azt, hogy a Gyalog galopp a középkorban játszódjon?
Mi Pier Paolo Pasolini nemzetisége?
Pasolini mivel érte el azt, hogy filmjei valóságosnak hatnak?
Ki írta a Chaucher lovagjai – Egy középkori zsoldos portréja című könyvet?
Melyik filmeket rendezte Pasolini?
Mi köze volt Terry Jonesnak a Monty Pythonhoz?
qgen: title: Gyalog galopp context: Ezzel az „eredettörténettel” ellentétes beszámolót adott a forgatókönyv keletkezéséről 2012-ben Mark Forstater, a film producere. Forstater bírósághoz fordult annak érdekében, hogy részesüljön a Spamalot musical bevételeiből, és meghallgatásán azt mondta: a Gyalog galopp eredeti forgatókönyve egyáltalán nem volt annyira vicces, mint a végső változat, és a végeredmény neki köszönhető. Azt mondta, hogy a forgatókönyv szerint a film egyik fele Artúr királyról (King Arthur), másik fele, amely a jelenben játszódik, Király Artúrról (Arthur King) szólt volna. „Előálltam a javaslataimmal. Elmondtam nekik, hogy szerintem a kortárs anyag sokkal kevésbé vicces (...), és javasoltam, bővítsék az Artúr királyos részt. Minél több a középkor, annál viccesebb” – fogalmazott Forstater. A bírósági meghallgatásról beszámoló Telegraph szerint a hátsó padokban ülő Eric Idle ezt hangos hahotázással fogadta.

Kérdések:
Ki volt a Gyalog galopp prouducere?
Miért fordult bírósághoz a Gyalog galopp producere?
Mire hivatkozott Mark Forstater, amikor egy bírósági tárgyaláson el akarta érni, hogy ő is részesüljön a Spamalot bevételéből?
Hogyan reagált Eric Idle Mark Fostater bírósági meghallgatására?
Melyik újság írt Mark Fostater bírósági meghallgatásáról?
Melyik évben fordult bírósághoz Fostater annak reményében, hogy a Spamalot bevételeiből ő is részesülni fog?
Kicsoda Eric Idle?
Mark Forstater végül kapott részesedést a Spamalot bevételeiből?
Melyik ország újsága a Telegraph?
qgen: title: Gyalog galopp context: Az alig 230 ezer fontos költségvetés nagyon szűkös volt. A befektetők között volt a Pink Floyd, a Led Zeppelin, a Jethro Tull, Elton John és a Genesis, valamint több lemezkiadó, az Island Records, a Chrysalis Records és a Charisma Records, filmstúdió viszont egy sem akadt, amely támogatta volna a projektet. A rocksztárok azért voltak ennyire adakozók, mert a gazdagok bevételét akár 90 százalékos adó is sújthatta, ezért keresték az adóleírási lehetőségeket. A kevés pénz miatt számos „fapados” megoldást alkalmaztak a film készítői, közülük némelyik ikonikussá vált. A lovagok például az eredeti tervek szerint lóháton közlekedtek volna, de állatokra nem jutott pénz, ezért kitalálták, hogy csak imitálni fogják a lovaglást, miközben kísérőik a patadobogás hangját utánozzák kókuszdióhéjakkal. Az utóbbi ötlet a BBC gyakorlatából jött, mert a rádióstúdióban így „készítettek” lódobogást.

Kérdések:
Kik támogatták a Gyalog galopp létrejöttét anyagilag?
Volt olyan filmstúdió, ami beleszállt a Gyalog galopp költségvetésébe?
Mennyi volt a Gyalog galopp költségvetése?
Miért támogatták a rocksztárok a Gyalog galoppot?
Honnan származott az az ötlet, hogy a Gyalog galoppban a lódobogást kókuszdióhéjakkal imitálják?
Mennyi pénzzel támogatta Elton John a Gyalog galoppot?
Az Island Records miért támogatta a Gyalog galopp forgatását?
Miért nem támogatta egy filmstúdió se a Gyalog galopp forgatását?
Melyik lemezkiadók támogatták a Gyalog galopp forgatását?
qgen: title: Gyalog galopp context: A stábnak egy kamerája volt, amely az első forgatási nap első jelenetében (a Halál hídja) elromlott. Amikor sikerült ismét működésbe hozni, nem vette fel rendesen a hangot, ezért csak olyan felvételeket tudtak készíteni, amelyekben nem volt dialógus. Hazel Pethig jelmeztervező azt mondta, hogy mindössze egy fontot költhettek kosztümökként, a Monty Python tagjai pedig fejenként négyezer fontot kaptak.
Julian Doyle, a film gyártásvezetője egy interjúban elmondta, hogy az állandó pénzhiány szinte megoldhatatlan helyzetek elé állították a stábot. „Reggel ötkor elindultam a speciális effektusokért felelős John Horton társaságában a kisteherautómmal, hogy keressünk egy döglött bárányt. Az egyetlen, amelyet megszerezhettünk, már zöld és puffadt volt, ezért visszafelé úgy vezettem, hogy kidugtam a fejem az ablakon, és öklendeztem” – emlékezett vissza.

Kérdések:
A Gyalog galopp forgatása során mikor romlott el a kamera?
A Gyalog galopp melyik jelenetét vették fel legelőször?
A Gyalog galopp első forgatási napján miért nem tudtak olyan felvételeket készíteni, amelyben volt dialógus?
Ki volt a Gyalog galopp jelmeztervezője?
Mennyi pénze jutott a Gyalog galopp készítőinek kosztümre?
Mennyi fizetést kaptak a Monty Python tagjai a Gyalog galoppért?
Ki volt a Gyalog galopp gyártásvezetője?
Ki volt felelős a speciális effektusokért a Gyalog galoppban?
Milyen színű volt az a döglött bárány, amit Julian Doyle-ék szereztek a Gyalog galopp forgatásához?
A Gyalog galoppot egy kamerával forgatták?
Miért a Halál hídja volt az első jelenet, amit a Gyalog galopphoz forgattak?
Honnan szerzett döglött bárányt Julian Doyle és John Horton?
Miért Julian Doyle és John Horton feladata volt, hogy döglött bárányt keressen a Gyalog galopp forgatásához?
Mitől zöldült meg a Gyalog galoppban a bárány?
A Gyalog galopp melyik jelenetében van döglött bárány?
qgen: title: Gyalog galopp context: A stábnak komoly gondja akadt a helyszínekkel. Terry Jones egy interjúban így beszélt erről: „Még ma is szorongással nézem a Gyalog galoppot, mert a forgatás és a vágás egy rémálom volt. Mindössze két héttel a forgatás megkezdése előtt (...) a skót környezetvédelmi hatóság megtiltotta, hogy a váraikat bármilyen, az épületek méltóságával összeegyeztethetetlen dologra használjuk. Attól féltek, hogy olyan helyeken fogunk viccelődni, amelyeket kínzásra és gyilkolásra építettek.”
A várjelenetek túlnyomó többségét végül két magánkézben lévő épületben és előtt (a doune-i vár és a Stalker-vár) vették fel. Camelot makettként jelenik meg, a forgatást többször meg kellett szakítani, mert a furnérlemezből készült építményt elfújta a szél. A filmben megjelenik a dél-walesi Kidwelly vár, illetve a Mocsár vári király váraként használt kelet-sussexi Bodiam vár, valamint az Arnhall vár romjai, ahol a történészt megöli a lovag. A film jelentős részét Skóciában, részben Glen Coe környékén forgatták.

Kérdések:
Miért szorong Terry Jones, amikor a Gyalog galoppot nézi?
Ki tiltotta meg, hogy a Gyalog galopp készítői a várakat az épületek méltóságával összeegyeztethetetlen dologra használják?
Mitől félt a skót környezetvédelmi hatóság a Gyalog galopp forgatása kapcsán?
Melyik váraknál forgatták a Gyalog galopp várjeleneteit?
A Stalker-vár állami tulajdonú?
Miből építették Camelotot a Gyalog galoppban?
Hol van a Bodiam vár?
Hol forgatták a Gyalog galoppot?
A Gyalog galoppban hol öli meg a lovag a történészt?
Ki a Stalker-vár tulajdonosa?
Mi volt Terry Jones szerepe a Gyalog galoppban?
Glen Coe egy város?
Hol van Doune?
Milyen nyelveket beszélnek Dél-Walesben?
A való életben hogy hívják a Gyalog galopp Mocsár várát?